CELEX: 51995PC0310
Language: el
Date: 1995-09-18
Title: Πρόταση ΟΔΗΓΙΑΣ ΤΟΥ ΣΥΜΒΟΥΛΙΟΥ σχετικά με τις ελάχιστες προδιαγραφές για τη βελτίωση της προστασίας της υγείας και της ασφάλειας των εργαζομένων, οι οποίοι είναι δυνατόν να απειληθούν από εκρηκτικές ατμόσφαιρες. (υποβληθείσα από την Επιτροπή)

Avis juridique important

|

51995PC0310

Πρόταση ΟΔΗΓΙΑΣ ΤΟΥ ΣΥΜΒΟΥΛΙΟΥ σχετικά με τις ελάχιστες προδιαγραφές για τη βελτίωση της προστασίας της υγείας και της ασφάλειας των εργαζομένων, οι οποίοι είναι δυνατόν να απειληθούν από εκρηκτικές ατμόσφαιρες. (υποβληθείσα από την Επιτροπή)  /* COM/95/310 Τελικό - SYN 95/0235 */  

Επίσημη Εφημερίδα αριθ. C 332 της 09/12/1995 σ. 0010

Πρόταση οδηγίας του Συμβουλίου σχετικά με τις ελάχιστες προδιαγραφές για τη βελτίωση της προστασίας της υγείας και της ασφάλειας των εργαζομένων, οι οποίοι είναι δυνατόν να απειληθούν από εκρηκτικές ατμόσφαιρες (95/C 332/06) (Κείμενο που παρουσιάζει ενδιαφέρον για τον ΕΟΧ) COM(95) 310 τελικό - 95/0235(SYN)(Υποβλήθηκε από την Επιτροπή στις 18 Σεπτεμβρίου 1995)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 118 Α,Κατόπιν προτάσεως της Επιτροπής, η οποία έλαβε τη γνωμοδότηση της Συμβουλευτικής Επιτροπής για την Ασφάλεια, την Υγιεινή και την Προστασία της Υγείας στο Χώρο Εργασίας καθώς και τη γνωμοδότηση του Μονίμου Οργάνου για την Ασφάλεια και την Υγιεινή στα Ανθρακωρυχεία και στις άλλες Εξορυκτικές Βιομηχανίες,Σε συνεργασία με το Ευρωπαϊκό Κοινοβούλιο,Έχοντας υπόψη τη γνώμη της Οικονομικής και Κοινωνικής Επιτροπής,Εκτιμώντας:ότι στο άρθρο 118 Α της συνθήκης προβλέπεται ότι το Συμβούλιο θεσπίζει με οδηγίες ελάχιστες προδιαγραφές με σκοπό να προωθηθεί η βελτίωση κυρίως του περιβάλλοντος εργασίας ώστε να ενισχυθεί η προστασία της ασφάλειας και της υγείας των εργαζομένων 7ότι, σύμφωνα με το εν λόγω άρθρο, οι οδηγίες αυτές δεν πρέπει να επιβάλλουν διοικητικούς, οικονομικούς ή νομικούς όρους οι οποίοι θα εμπόδιζαν τη δημιουργία και την ανάπτυξη των μικρομεσαίων επιχειρήσεων 7ότι η βελτίωση της ασφάλειας, της υγιεινής και της προστασίας της υγείας των εργαζομένων οι οποίοι είναι δυνατόν να απειληθούν από εκρηκτικές ατμόσφαιρες αποτελεί στόχο ο οποίος δεν πρέπει να θεωρείται λιγότερο σημαντικός από καθαρά οικονομικές εκτιμήσεις 7ότι η τήρηση των ελάχιστων προδιαγραφών για τη βελτίωση της προστασίας της υγείας και της ασφάλειας των εργαζομένων, οι οποίοι είναι δυνατόν να απειληθούν από εκρηκτικές ατμόσφαιρες, αποτελεί απαραίτητη προϋπόθεση για την ασφάλεια και την προστασία της υγείας των εργαζομένων 7ότι η παρούσα οδηγία αποτελεί ειδική οδηγία κατά την έννοια του άρθρου 16 παράγραφος 1 της οδηγίας 89/391/ΕΟΚ του Συμβουλίου της 12ης Ιουνίου 1989 περί της εφαρμογής μέτρων για τη βελτίωση της ασφάλειας και της προστασίας της υγείας των εργαζομένων στο χώρο εργασίας (1) 7 ότι οι διατάξεις της προαναφερθείσας οδηγίας εφαρμόζονται συνεπώς πλήρως και στην περίπτωση που οι εργαζόμενοι μπορεί να εκτεθούν σε κίνδυνο λόγω εκρήξιμης ατμόσφαιρας, με την επιφύλαξη αυστηρότερων ή ειδικότερων διατάξεων της παρούσας οδηγίας 7ότι η οδηγία αυτή αποτελεί θετική συμβολή στη δημιουργία της κοινωνικής διάστασης της εσωτερικής αγοράς 7ότι στις αιτιολογικές σκέψεις για την οδηγία 94/9/ΕΚ του Ευρωπαϊκού Κοινοβουλίου και του Συμβουλίου της 23ης Μαρτίου 1994 σχετικά με την εναρμόνιση των νομικών διατάξεων των κρατών μελών που αφορούν την κατάλληλη εφαρμογή συσκευών και συστημάτων προστασίας σε τομείς που υπάρχει κίνδυνος εκρήξεων (2), ορίζεται ότι προβλέπεται συμπληρωματική οδηγία σύμφωνα με το άρθρο 118 Α της συνθήκης που αφορά ιδιαίτερα τον κίνδυνο εκρήξεων με βάση τη χρησιμοποίηση ή/και τον τρόπο και το είδος εγκατάστασης των συσκευών 7ότι η προστασία από τις εκρήξεις αποτελεί ένα από τα ιδιαιτέρως σημαντικά καθήκοντα όσον αφορά την ασφάλεια 7 ότι, σε περίπτωση έκρηξης τίθενται σε κίνδυνο η ζωή και η υγεία των εργαζομένων λόγω του ότι δεν είναι δυνατόν να ελεγχθούν οι συνέπειες των φλογών και της πίεσης καθώς και λόγω των βλαβερών προϊόντων των αντιδράσεων και της κατανάλωσης του απαραίτητου για την αναπνοή οξυγόνου στην ατμόσφαιρα του χώρου εργασίας 7ότι οι εκρήξεις ολοκληρώνονται σε εξαιρετικά σύντομο χρονικό διάστημα και χαρακτηρίζονται από τον κίνδυνο μετάδοσής τους στο εσωτερικό στενά συνδεδεμένων μεταξύ τους εγκαταστάσεων 7 ότι, κατά κανόνα, ύστερα από μια ανάφλεξη δεν είναι πλέον δυνατή η επέμβαση με τα χέρια 7 ότι για το λόγο αυτό, οι ελάχιστες προδιαγραφές για τη βελτίωση της προστασίας της υγείας και της ασφάλειας των εργαζομένων, οι οποίοι εκτίθενται σε κίνδυνο λόγω εκρηκτικών ατμοσφαιρών, απαιτούν ιδιαιτέρως την προληπτική ανάλυση των κινδύνων, καθώς και την εκτέλεση όλων των απαραίτητων προστατευτικών μέτρων ήδη κατά το σχεδιασμό των θέσεων εργασίας 7ότι οι πολυάριθμοι κίνδυνοι έκρηξης απαιτούν ολική αξιολόγηση της θέσης εργασίας, στην οποία, κατά την τεχνική εξέλιξη, ο συνυπολογισμός των εσφαλμένων λογικών λειτουργών (λογισμικού) σε αυτοματοποιημένες διαδικασίες, αποκτά όλο και μεγαλύτερη σημασία 7ότι τα οργανωτικά μέτρα για την προστασία από τις εκρήξεις πρέπει να ανταποκρίνονται στα τεχνικά προβλήματα στο χώρο εργασίας, ώστε να μην υπάρχουν αδύνατα σημεία στο σχεδιασμό της προστασίας από τις εκρήξεις 7 ότι ο εργοδότης είναι υποχρεωμένος, κατά την υλοποίηση της οδηγίας 89/391/ΕΟΚ, να διαθέτει μια αξιολόγηση των κινδύνων που υπάρχουν στην τόπο εργασίας για την ασφάλεια και την προστασία της υγείας των εργαζομένων 7 ότι με την παρούσα οδηγία ο εργοδότης υποχρεούται να συντάσσει ένα έγγραφο προστασίας από εκρήξεις και να το ενημερώνει συνεχώς 7 ότι αυτή η απαίτηση θα πρέπει να θεωρηθεί ως αποσαφήνιση της ως άνω υποχρέωσης 7 ότι αυτό το έγγραφο προστασίας υπό εκρήξεις μπορεί να αποτελεί τμήμα της αξιολόγησης των κινδύνων που υπάρχουν στο χώρο εργασίας για την ασφάλεια και την υγεία, σύμφωνα με το άρθρο 9 παράγραφος 1 στοιχείο α) της οδηγίας 89/391/ΕΟΚ 7 ότι το έγγραφο προστασίας από εκρήξεις πρέπει να περιέχει τα απαραίτητα μέτρα για την προστασία της υγείας και για την ασφάλεια των εργαζομένων που είναι δυνατόν να απειληθούν από εκρηκτικές ατμόσφαιρες.ότι η αξιολόγηση των κινδύνων εκρήξεων μπορεί ενδεχομένως να επιβάλλεται και από άλλους κοινοτικούς νόμους 7 ότι για την αποφυγή άσκοπης διπλής εργασίας πρέπει να διαθέτει ο εργοδότης τη δυνατότητα, στα πλαίσια των εθνικών συνηθειών, να συνοψίζει ένα ή περισσότερα έγγραφα, καθώς και τμήματα εγγράφων ή ισοδύναμες εκθέσεις που απαιτούνται από άλλες νομοθεσίες, σε μια ενιαία «έκθεση αφαλείας» 7ότι εκτός από τα προληπτικά μέτρα, πρέπει οπωσδήποτε να προβλέπονται συμπληρωματικά μέτρα τα οποία θα εφαρμόζονται μετά από ανάφλεξη 7 ότι μόνον μέσω της συνεργασίας των προληπτικών και των συμπληρωματικών μέτρων και με συνεκτίμηση των συνθηκών λειτουργίας και της αναγκαίας συντήρησης, μπορεί να επιτευχθεί το υψηλότερο δυνατό επίπεδο ασφάλειας 7ότι η αποφυγή εκρηκτικών ατμοσφαιρών έχει κατ' εξοχήν προτεραιότητα 7 ότι στις περιπτώσεις κατά τις οποίες αυτό δεν είναι δυνατόν σύμφωνα με το επίπεδο των τεχνικών γνώσεων, είναι απαραίτητη η αποφυγή της ανάφλεξης εκρηκτικών ατμοσφαιρών καθώς και ο περιορισμός των επιπτώσεων μιας έκρηξης σε ακίνδυνα επίπεδα 7 ότι ο εργοδότης υποχρεούται να προβλέπει όλες τις απαραίτητες εγκαταστάσεις και μέτρα ασφάλειας 7ότι η οδηγία 94/9/ΕΚ, που θα ισχύει πλήρως από την 1η Ιουλίου 2003, κατανέμει τις συσκευές και τα συστήματα προστασίας που υπόκεινται σε αυτήν σε ομάδες συσκευών και κατηγορίες 7 ότι η παρούσα οδηγία προβλέπει μια κατανομή των τομέων, στους οποίους μπορεί να δημιουργηθεί εκρηκτική ατμόσφαιρα, σε ζώνες 7 ότι αυτή η κατανομή, η οποία θα πρέπει να γίνει από τον εργοδότη, αναφέρεται στον τόπο χρήσης 7ότι, για την αποφυγή των κινδύνων που οφείλονται σε εκρηκτικά μείγματα, μεταξύ άλλων λόγω ειδικών ατμοσφαιρικών συνθηκών ή με άλλα αντιδρώντα σώματα όπως ο αέρας, ενδέχεται οι προδιαγραφές που ορίζονται στην παρούσα οδηγία να μην είναι σε όλες τις περιπτώσεις επαρκείς, με αποτέλεσμα να είναι απαραίτητα περαιτέρω μέτρα 7ότι, από το πεδίο εφαρμογής της οδηγίας εξαιρούνται εκείνοι οι ιατρικοί τομείς που χρησιμεύουν άμεσα για τη θεραπεία των ασθενών και στους οποίους εκτός από την προστασία της υγείας και την ασφάλεια των εργαζομένων προσδίδεται ιδιαίτερη σημασία και στην προστασία των ασθενών 7 ότι οι ελάχιστες προδιαγραφές που ορίζονται στην παρούσα οδηγία δεν μπορούν να είναι επαρκείς σε όλες τις περιπτώσεις 7ότι στο πεδίο εφαρμογής δεν περιλαμβάνεται η σύμφωνη με τις προδιαγραφές χρήση συσκευών αερίου, αφού η οδηγία 90/396/ΕΟΚ του Συμβουλίου της 29ης Ιουνίου 1990 περί προσέγγισης των νομοθεσιών των κρατών μελών σχετικά με τις συσκευές αερίου (3) περιέχει σημαντικές απαιτήσεις για τη θέση σε κυκλοφορία και σε λειτουργία συσκευών που λειτουργούν με αέρια καύσιμα, οι οποίες αφορούν τόσο τις ίδιες τις συσκευές όσο και τη διάταξή τους ώστε κατά την κανονική χρησιμοποίησή τους να μην δημιουργείται κίνδυνος για την ασφάλεια ατόμων, κατοικίδιων ζώων και αγαθών 7ότι στο πεδίο εφαρμογής δεν περιλαμβάνεται η διαχείριση εκρηκτικών υλών και χημικά ασταθών ουσιών, αφού οι απαιτήσεις που θέτει η παρούσα οδηγία δεν μπορούν σε όλες τις περιπτώσεις να είναι επαρκείς, έτσι ώστε να χρειάζονται περαιτέρω μέτρα 7ότι στο πεδίο εφαρμογής δεν περιλαμβάνονται οι εξορυκτικές βιομηχανίες που ορίζονται στις οδηγίες 92/91/ΕΟΚ του Συμβουλίου (4) και 92/104/ΕΟΚ του Συμβουλίου (5), οι οποίες αποσκοπούν στην προστασία των εργαζομένων στις εξορυκτικές βιομηχανίες και καλύπτουν ήδη τον τομέα της προστασίας από εκρήξεις 7 ότι οι ελάχιστες προδιαγραφές που καθορίζονται στις οδηγίες αυτές είναι, λόγω του αυξημένου κινδύνου στις εξορυκτικές βιομηχανίες αυστηρότερες γι' αυτές τις βιομηχανίες, απ' ό,τι οι προδιαγραφές της παρούσας οδηγίας 7ότι στο πεδίο εφαρμογής δεν περιλαμβάνεται η χρήση μεταφορικών μέσων, συμπεριλαμβανομένων των πλοίων θαλάσσης, για τα οποία εφαρμόζονται οι σχετικές διατάξεις διεθνών συμφωνιών, όπως η ADR, IMO κ.λπ., αφού με αυτές εξασφαλίζεται ήδη η προστασία των εργαζομένων,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:ΤΜΗΜΑ Ι ΓΕΝΙΚΕΣ ΔΙΑΤΑΞΕΙΣ Άρθρο 1 Σκοπός της οδηγίας1. Η παρούσα οδηγία είναι η . . . ειδική οδηγία κατά την έννοια του άρθρου 16 παράγραφος 1 της οδηγίας 89/391/ΕΟΚ και ορίζει τις ελάχιστες προδιαγραφές σχετικά με την ασφάλεια και την προστασία της υγείας των εργαζομένων, οι οποίοι είναι δυνατόν να απειληθούν από εκρηκτικές ατμόσφαιρες, σύμφωνα με τον ορισμό στο άρθρο 2.2. Η παρούσα οδηγία δεν ισχύει:α) για τους ιατρικούς χώρους οι οποίοι χρησιμεύουν άμεσα για τη θεραπεία ασθενών 7β) για τη χρήση σύμφωνα με τις προδιαγραφές συσκευών αερίου, όπως ορίζεται στην οδηγία 90/396/ΕΟΚ (6) 7γ) για την παρασκευή, χρήση, αποθήκευση και μεταφορά εκρηκτικών υλών ή χημικά ασταθών ουσιών 7δ) για τις εξορυκτικές βιομηχανίες οι οποίες εμπίπτουν στο πεδίο των οδηγιών 92/91/ΕΟΚ και 92/104/ΕΟΚ 7ε) για τη χρήση μεταφορικών μέσων, συμπεριλαμβανομένων πλοίων θαλάσσης, για τα οποία εφαρμόζονται οι σχετικές διατάξεις διεθνών συμφωνιών, όπως η ADR, η IMO κ.λπ.3. Η οδηγία 89/391/ΕΟΚ καθώς και οι άλλες σχετικές ειδικές οδηγίες εφαρμόζονται πλήρως στον τομέα που αναφέρεται στην παράγραφο 1, με την επιφύλαξη αυστηρότερων ή/και ειδικότερων διατάξεων της παρούσας οδηγίας.Άρθρο 2 ΟρισμόςΚατά την έννοια της παρούσας οδηγίας, ως εκρηκτική ατμόσφαιρα θεωρείται μείγμα με τον αέρα, σε ατμοσφαιρικές συνθήκες, εύφλεκτων ουσιών υπό μορφή αερίου, ατμών, συγκεντρώσεων σταγονιδίων ή κονιορτού στο οποίο, μετά από ανάφλεξη, η καύση επεκτείνεται στο σύνολο του μη καυθέντος μείγματος.ΤΜΗΜΑ ΙΙ ΥΠΟΧΡΕΩΣΕΙΣ ΤΟΥ ΕΡΓΟΔΟΤΗ Άρθρο 3 Αρχές σχετικά με την πρόληψη και την προστασία από τις εκρήξειςΓια την πρόληψη και την προστασία από εκρήξεις, ο εργοδότης οφείλει να λαμβάνει τα ανάλογα με το είδος της επιχείρησης τεχνικά ή/και οργανωτικά μέτρα σύμφωνα με τις ακόλουθες αρχές ώστε:- να προλαμβάνεται η δημιουργία εκρηκτικής ατμόσφαιρας,- να αποτρέπεται η ανάφλεξη εκρηκτικών ατμοσφαιρών,- να μειώνονται οι συνέπειες μιας έκρηξης κατά τρόπο ώστε να μην υπάρχει κανένας κίνδυνος για τους εργαζομένους.Άρθρο 4 Γενικές υποχρεώσεις1. Για να εξασφαλίζεται η ασφάλεια και για να προστατεύεται η υγεία των εργαζομένων και κατ' εφαρμογή των αρχών που καθορίζονται στο άρθρο 3, ο εργοδότης λαμβάνει τα αναγκαία μέτρα ώστε:- το εργασιακό περιβάλλον, στο οποίο είναι δυνατόν να δημιουργηθεί εκρηκτική ατμόσφαιρα σε βαθμό που να απειλεί την ασφάλεια και την υγεία των εργαζομένων, να είναι διαμορφωμένο, κατόπιν συνυπολογισμού των απαραίτητων προληπτικών μέτρων, κατά τρόπο ώστε οι εργαζόμενοι να εκτελούν τις εργασίες που τους έχουν ανατεθεί χωρίς κίνδυνο ούτε για τη δική τους ασφάλεια και υγεία ούτε για την ασφάλεια και την υγεία άλλων,- κατά την παρουσία εργαζομένων σε ένα χώρο εργασίας στον οποίον είναι δυνατόν να δημιουργηθεί εκρηκτική ατμόσφαιρα σε βαθμό που να απειλεί την ασφάλεια και την υγεία των εργαζομένων, να εξασφαλίζεται υπεύθυνη εποπτεία,- οι εργασίες κατά τις οποίες οι εργαζόμενοι είναι δυνατόν να απειληθούν από εκρηκτικές ατμόσφαιρες, ανατίθενται μόνο σε ειδικευμένο προσωπικό ή εκτελούνται υπό την επίβλεψή του 7- εφόσον είναι απαραίτητο, οι εργαζόμενοι να φέρουν κατάλληλη στολή εργασίας καθώς και ατομικό εξοπλισμό εργασίας για χρησιμοποίηση σε χώρους όπου είναι δυνατόν να δημιουργηθεί εκρηκτική ατμόσφαιρα, σε βαθμό που να απειλεί την ασφάλεια και την υγεία των εργαζομένων.2. Με την επιφύλαξη των διατάξεων των οδηγιών του Συμβουλίου 89/654/ΕΟΚ (7), 89/655/ΕΟΚ (8) και 82/57/ΕΟΚ (9), ο εργοδότης οφείλει να εξασφαλίζει:- ότι σύμφωνα με τις αρχές της ολικής εκτίμησης του χώρου εργασίας, ο εξοπλισμός εργασίας και όλο το υλικό εγκατάστασης για την εργασία σε περιοχές στις οποίες είναι δυνατόν να δημιουργηθούν εκρηκτικές ατμόσφαιρες, είναι κατάλληλα και έχουν κατασκευαστεί, εγκατασταθεί και συναρμολογηθεί κατά τρόπο ώστε να μην υπάρχει κανένας κίνδυνος έκρηξης,- ότι τα σχετικά μέτρα βάσει του άρθρου 3, εφόσον απαιτείται, συνδυάζονται ή συμπληρώνονται και, στην απαιτούμενη κλίμακα, λαμβάνονται προληπτικά μέτρα κατά της επέκτασης των εκρήξεων,- ότι επισημαίνονται, εφόσον απαιτείται, κατάλληλες οδοί διαφυγής και τίθενται στη διάθεση και συντηρούνται μέσα εκκένωσης και διάσωσης έτσι ώστε, σε περίπτωση κινδύνου, οι εργαζόμενοι να μπορούν να εκκενώσουν τους χώρους εργασίας κατά τρόπο ταχύ και ασφαλή 73. Ο εργοδότης βεβαιώνεται, βάσει κατάλληλης στρατηγικής όσον αφορά την ασφάλεια και την προστασία της υγείας, ότι καταρτίζεται και ενημερώνεται σχέδιο για την ασφάλεια και την προστασία της υγείας όσον αφορά τα μέτρα προστασίας από εκρήξεις (ονομαζόμενο στο εξής «σχέδιο προστασίας από εκρήξεις»), το οποίο ικανοποιεί τις σχετικές απαιτήσεις των άρθρων 6, 9 και 10 της οδηγίας 89/391/ΕΟΚ.Από το εν λόγω σχέδιο πρέπει να καταφαίνεται κυρίως ότι:- οι κίνδυνοι έκρηξης, στους οποίους εκτίθεται ο εργαζόμενος, γνωστοποιούνται και εκτιμούνται,- λαμβάνονται τα κατάλληλα μέτρα ώστε να επιτευχθούν οι στόχοι της παρούσας οδηγίας,- οι χώροι και ο εξοπλισμός εργασίας, περιλαμβανομένων των εγκαταστάσεων προειδοποίησης, διαμορφώνονται, λειτουργούν και συντηρούνται έτσι ώστε να είναι ασφαλείς,- έχουν ληφθεί προληπτικά μέτρα για την ασφαλή χρησιμοποίηση του εξοπλισμού εργασίας, σύμφωνα με την οδηγία 89/655/ΕΟΚ.Το σχέδιο προστασίας από εκρήξεις πρέπει να καταρτίζεται πριν από την ανάληψη της εργασίας, πρέπει να αναθεωρείται εφόσον γίνονται ουσιαστικές αλλαγές, επεκτάσεις ή αναδιαμορφώσεις του χώρου εργασίας και κυρίως των θέσεων εργασίας, του εξοπλισμού εργασίας και της διεξαγωγής των εργασιών.4. Όταν εργαζόμενοι διαφόρων επιχειρήσεων παρευρίσκονται στον ίδιο χώρο εργασίας, κάθε εργοδότης είναι υπεύθυνος για όλα τα θέματα που υπάγονται στον έλεγχό του.Ο εργοδότης που κατά τις εθνικές νομοθεσίες ή/και πρακτικές έχει την ευθύνη για αυτόν το χώρο εργασίας συντονίζει τη θέση σε εφαρμογή όλων των μέτρων για την ασφάλεια και την προστασία της υγείας των εργαζομένων και διευκρινίζει, στο έγγραφο προστασίας από εκρήξεις, το σκοπό, τα μέτρα και τις λεπτομέρειες εφαρμογής του συντονισμού αυτού.Ο συντονισμός δεν θίγει την ευθύνη των μεμονωμένων εργοδοτών που προβλέπει η οδηγία 89/91/ΕΟΚ.Άρθρο 5 Χώροι με εκρηκτικές ατμόσφαιρες1. Ο εργοδότης οφείλει να καθορίσει τους χώρους για τους οποίους ισχύουν οι ελάχιστες προδιαγραφές σύμφωνα με το παράρτημα ΙΙ.Ο εργοδότης οφείλει να υποδιαιρεί τους χώρους στους οποίους είναι δυνατόν να υπάρξουν εκρηκτικές ατμόσφαιρες σύμφωνα με το παράρτημα Ι.2. Ο εργοδότης οφείλει να εξασφαλίσει ότι για χώρους που ορίζονται στο τμήμα Ι χρησιμοποιούνται οι αντίστοιχες διατάξεις των ελάχιστων προδιαγραφών που καθορίζονται στο παράρτημα II για τη βελτίωση της ασφάλειας και της προστασίας της υγείας των εργαζομένων που είναι δυνατόν να απειληθούν από εκρηκτικές ατμόσφαιρες.Το παράρτημα IV που χρησιμεύει στο γενικότερο προσανατολισμό περιέχει χρήσιμα στοιχεία όσον αφορά την εκτέλεση εργασιών στις ζώνες.3. Πρέπει να επισημαίνονται οι είσοδοι των χώρων στους οποίους είναι δυνατόν να δημιουργηθούν εκρήξιμες ατμόσφαιρες σύμφωνα με το παράρτημα III.Άρθρο 6 Ενημέρωση των εργαζομένωνΜε την επιφύλαξη του άρθρου 10 της οδηγίας 89/391/ΕΟΚ, οι εργαζόμενοι ή/και οι εκπρόσωποί τους πληροφορούνται σχετικά με όλα τα μέτρα τα οποία πρέπει να λαμβάνουν για την ασφάλεια και την υγεία στο χώρο εργασίας, κυρίως κατ' εφαρμογή των άρθρων 3 έως 5 της παρούσας οδηγίας.Άρθρο 7 Διαβουλεύσεις και συμμετοχή των εργαζομένωνΓια όλα τα θέματα που αναφέρονται στην παρούσα οδηγία διεξάγονται διαβουλεύσεις και συμμετέχουν σε αυτές οι εργαζόμενοι ή/και οι εκπρόσωποί τους, σύμφωνα με το άρθρο 11 της οδηγίας 89/391/ΕΟΚ.Άρθρο 8 Ενημέρωση των εργαζομένωνΜε την επιφύλαξη του άρθρου 12 της οδηγίας 89/391/ΕΟΚ ο εργοδότης λαμβάνει τα απαιτούμενα μέτρα για την κατάλληλη ενημέρωση των εργαζομένων που είναι δυνατόν να απειληθούν από εκρηκτική ατμόσφαιρα κυρίως με την εφαρμογή των άρθρων 3 έως 5 της παρούσας οδηγίας.Άρθρο 9 Ειδικές διατάξεις για τον εξοπλισμό και τους χώρους εργασίας1. Ο εξοπλισμός εργασίας, που χρησιμοποιείται σε τομείς στους οποίους είναι δυνατόν να δημιουργηθούν εκρηκτικές ατμόσφαιρες και ο οποίος τίθεται στη διάθεση της επιχείρησης ή του εργοστασίου μετά την αρχή ισχύος της παρούσας οδηγίας και μέχρι την 30ή Ιουνίου 2003, θα πρέπει να ανταποκρίνεται στις ελάχιστες διατάξεις που αναφέρονται στο παράρτημα ΙΙ Α, όταν δεν εφαρμόζεται ή εφαρμόζεται μόνο εν μέρει κάποια άλλη κοινοτική οδηγία.2. Ο εξοπλισμός εργασίας, που χρησιμοποιείται σε τομείς στους οποίους είναι δυνατόν να δημιουργηθούν εκρηκτικές ατμόσφαιρες και ο οποίος τίθεται στη διάθεση της επιχείρησης ή του εργοστασίου μετά την αρχή ισχύος της παρούσας οδηγίας και μέχρι την 30ή Ιουνίου 2003, θα πρέπει να ανταποκρίνεται στις απαιτήσεις του παραρτήματος ΙΙ Α και Β.3. Οι χώροι όπου είναι δυνατόν να δημιουργηθούν εκρηκτικές ατμόσφαιρες και οι οποίοι χρησιμοποιούνται για πρώτη φορά μετά τη θέση σε εφαρμογή της παρούσας οδηγίας, πρέπει να ανταποκρίνονται στις ελάχιστες προδιαγραφές της παρούσας οδηγίας.4. Οι υπάρχοντες χώροι στους οποίους είναι δυνατόν να δημιουργηθούν εκρηκτικές ατμόσφαιρες καθώς και ο εξοπλισμός εργασίας που χρησιμοποιείται πριν από τη θέση σε εφαρμογή της παρούσας οδηγίας πρέπει το αργότερο τρία χρόνια μετά το χρονικό σημείο αυτό να ανταποκρίνονται στις ελάχιστες προδιαγραφές της παρούσας οδηγίας.5. Στην περίπτωση που, μετά τη θέση σε ισχύ αυτής της οδηγίας, γίνουν αλλαγές, επεκτάσεις ή/και αναδιαμορφώσεις σε χώρους με τομείς στους οποίους είναι δυνατόν να δημιουργηθούν εκρηκτικές ατμόσφαιρες, τότε πρέπει ο εργοδότης να λάβει τα απαιτούμενα μέτρα, ώστε αυτές οι αλλαγές, επεκτάσεις ή/και αναδιαμορφώσεις να συμφωνούν με τις αντίστοιχες ελάχιστες προδιαγραφές αυτής της οδηγίας.ΤΜΗΜΑ ΙΙΙ ΑΛΛΕΣ ΔΙΑΤΑΞΕΙΣ Άρθρο 10 Προσαρμογή των παραρτημάτωνΟι καθαρά τεχνικές προσαρμογές των παραρτημάτων της παρούσας οδηγίας οι οποίες οφείλονται:- στην έκδοση οδηγιών σχετικά με την τεχνική εναρμόνιση και τυποποίηση όσον αφορά την προστασία από εκρήξειςή/και- στην τεχνική πρόοδο, την εξέλιξη των διεθνών ρυθμίσεων ή προδιαγραφών ή των γνώσεων σχετικά με την πρόληψη και την προστασία από εκρήξεις,πραγματοποιούνται σύμφωνα με τη διαδικασία που προβλέπεται στο άρθρο 17 της οδηγίας 89/391/ΕΟΚ.Άρθρο 11 ΕγχειρίδιοΣε συμφωνία με το Συμβούλιο εκδίδεται εγχειρίδιο το οποίο περιέχει ορισμένες δυνατότητες για την τήρηση των ελάχιστων προδιαγραφών που περιέχονται στην παρούσα οδηγία. Αλλαγές και συμπληρώσεις στο εγχειρίδιο γίνονται σύμφωνα με τη διαδικασία του άρθρου 17 της οδηγίας 89/391/ΕΟΚ.Άρθρο 12 Τελικές διατάξεις1. Τα κράτη μέλη εκδίδουν τις απαραίτητες νομοθετικές και διοικητικές διατάξεις για να συμμορφωθούν με την οδηγία αυτή το αργότερο στις 31 Δεκεμβρίου 1997. Πληροφορούν αμέσως την Επιτροπή σχετικά.Κατά την έκδοση των διατάξεων αυτών, τα κράτη μέλη αναφέρουν την παρούσα οδηγία είτε στην εν λόγω έκδοση είτε στην επίσημη έκδοση. Τα κράτη μέλη ρυθμίζουν τις λεπτομέρειες όσον αφορά την αναφορά αυτή.2. Τα κράτη μέλη γνωστοποιούν στην Επιτροπή το κείμενο των εσωτερικών νομοθετικών διατάξεών τους τις οποίες έχουν εκδώσει ή εκδίδουν στον τομέα που ρυθμίζεται από την παρούσα οδηγία.3. Τα κράτη μέλη υποβάλλουν στην Επιτροπή κάθε πέντε έτη έκθεση σχετικά με την εφαρμογή των διατάξεων της παρούσας οδηγίας στην πράξη και αναφέρουν σε αυτήν τις απόψεις των κοινωνικών εταίρων.Η Επιτροπή ενημερώνει σχετικά το Ευρωπαϊκό Κοινοβούλιο, το Συμβούλιο, την Οικονομική και Κοινωνική Επιτροπή, καθώς και τη Συμβουλευτική Επιτροπή για την Ασφάλεια, την Υγιεινή και την Προστασία της Υγείας στο Χώρο Εργασίας.Άρθρο 13 Η παρούσα οδηγία απευθύνεται σε όλα τα κράτη μέλη.(1) ΕΕ αριθ. L 183 της 29. 6. 1989, σ. 1.(2) ΕΕ αριθ. L 100 της 19. 4. 1994, σ. 1.(3) ΕΕ αριθ. L 196 της 26. 7. 1990, σ. 15.(4) ΕΕ αριθ. L 348 της 28. 11. 1992, σ. 9.(5) ΕΕ αριθ. L 404 της 31. 12. 1992, σ. 10.(6) ΕΕ αριθ. L 196 της 26. 7. 1990, σ. 15.(7) ΕΕ αριθ. L 393 της 30. 12. 1989, σ. 1.(8) ΕΕ αριθ. L 393 της 30. 12. 1989, σ. 13.(9) ΕΕ αριθ. L 245 της 26. 8. 1992, σ. 6.ΠΑΡΑΡΤΗΜΑ I ΥΠΟΔΙΑΙΡΕΣΗ ΤΩΝ ΧΩΡΩΝ ΣΤΟΥΣ ΟΠΟΙΟΥΣ ΕΙΝΑΙ ΔΥΝΑΤΟΝ ΝΑ ΔΗΜΙΟΥΡΓΗΘΟΥΝ ΕΚΡΗΚΤΙΚΕΣ ΑΤΜΟΣΦΑΙΡΕΣ 1. Προεισαγωγική παρατήρησηΗ ακόλουθη υποδιαίρεση ισχύει για χώρους στους οποίους, λόγω των τοπικών και λειτουργικών συνθηκών, είναι δυνατόν να δημιουργηθούν εκρηκτικές ατμόσφαιρες, σε βαθμό που καθιστά αναγκαία τη λήψη προστατευτικών μέτρων σύμφωνα με τα άρθρα 3 έως 5.2. Χώροι στους οποίους είναι δυνατόν να δημιουργηθεί εκρηκτική ατμόσφαιραΈνας χώρος στον οποίο αναμένεται να δημιουργηθεί εκρηκτική ατμόσφαιρα σε τέτοιο βαθμό, ώστε να είναι αναγκαία η λήψη ειδικών προστατευτικών μέτρων, θεωρείται ως χώρος στον οποίο υπάρχει κίνδυνος έκρηξης.Ένας χώρος στον οποίο δεν αναμένεται να δημιουργηθεί εκρηκτική ατμόσφαιρα σε βαθμό που να είναι αναγκαία η λήψη ειδικών προστατευτικών μέτρων, θεωρείται χώρος στον οποίο δεν υπάρχει κίνδυνος έκρηξης.Οι εύφλεκτες ουσίες κατατάσσονται ως ουσίες που είναι δυνατόν να δημιουργήσουν εκρηκτικές ατμόσφαιρες, εκτός εάν από την εξέταση των ιδιοτήτων τους προκύπτει ότι η ανάμειξή τους με τον αέρα δεν είναι σε θέση να μεταδώσει αυτοδύναμα την έκρηξη.3. Υποδιαίρεση των χώρων όπου υπάρχει κίνδυνος έκρηξηςΟι χώροι στους οποίους υπάρχει κίνδυνος έκρηξης υποδιαιρούνται βάσει της συχνότητας και της διάρκειας της εμφάνισης εκρηκτικών ατμοσφαιρών καθώς και βάσει της εκτίμησης των αναμενόμενων συνεπειών.Η έκταση των ληπτέων μέτρων, σύμφωνα με το παράρτημα ΙΙ, καθορίζεται από την εν λόγω υποδιαίρεση. Τα κριτήρια προσανατολισμού για την εκτέλεση εργασιών στις ζώνες (παράρτημα IV) περιέχουν χρήσιμα στοιχεία που μπορεί να βοηθήσουν στην εφαρμογή στην πράξη.Ζώνη 0Χώρος στον οποίο υπάρχουν μονίμως, για μεγάλο χρονικό διάστημα ή συχνά, εκρηκτικές ατμόσφαιρες ως μείγμα εύφλεκτων ουσιών, υπό μορφή αερίου, ατμού ή νέφους, με αέρα.Ζώνη 1Χώρος για τον οποίο πρέπει να συνυπολογίζεται ότι είναι δυνατόν να δημιουργηθεί εκρηκτική ατμόσφαιρα ως μείγμα εύφλεκτων ουσιών, υπό μορφή αερίου, ατμού ή νέφους, με αέρα.Ζώνη 2Χώρος για τον οποίο δεν θεωρείται ότι είναι δυνατή η δημιουργία εκρηκτικής ατμόσφαιρας, ως μείγμα εύφλεκτων ουσιών, υπό μορφή αερίου, ατμού ή νέφους με αέρα, ή ότι μπορεί να δημιουργηθεί μόνο για μικρό χρονικό διάστημα.Ζώνη 20Χώρος στον οποίο υπάρχει μονίμως, για μεγάλο χρονικό διάστημα ή συχνά, εκρηκτική ατμόσφαιρα υπό μορφή νέφους, εύφλεκτης σκόνης στον αέρα και στον οποίο είναι δυνατόν να δημιουργηθούν αποθέσεις, εύφλεκτης σκόνης αγνώστου ή υπερβολικού πάχους (μόνο οι αποθέσεις σκόνης δεν δημιουργούν ζώνη 20).Ζώνη 21Χώρος στον οποίο μπορεί να δημιουργηθεί περιστασιακά εκρηκτική ατμόσφαιρα υπό μορφή νέφους εύφλεκτης σκόνης στον αέρα και στον οποίο μπορεί να υπάρχουν γενικώς αποθέσεις ή στρώματα εύφλεκτης σκόνης.Ζώνη 22Χώρος στον οποίο δεν θεωρείται δυνατόν να δημιουργηθεί επικίνδυνη εκρηκτική ατμόσφαιρα υπό μορφή νέφους εύφλεκτης σκόνης στον αέρα, ή δημιουργείται μόνο για μικρό χρονικό διάστημα ή στον οποίο υπάρχουν συσσωρεύσεις ή στρώματα εύφλεκτης σκόνης.ΠΑΡΑΡΤΗΜΑ II Α. ΕΛΑΧΙΣΤΕΣ ΠΡΟΔΙΑΓΡΑΦΕΣ ΓΙΑ ΤΗ ΒΕΛΤΙΩΣΗ ΤΗΣ ΑΣΦΑΛΕΙΑΣ ΚΑΙ ΤΗΣ ΠΡΟΣΤΑΣΙΑΣ ΤΗΣ ΥΓΕΙΑΣ ΤΩΝ ΕΡΓΑΖΟΜΕΝΩΝ ΟΙ ΟΠΟΙΟΙ ΕΙΝΑΙ ΔΥΝΑΤΟΝ ΝΑ ΑΠΕΙΛΗΘΟΥΝ ΑΠΟ ΕΚΡΗΚΤΙΚΕΣ ΑΤΜΟΣΦΑΙΡΕΣΠροεισαγωγική παρατήρησηΟι απαιτήσεις του παρόντος παραρτήματος ισχύουν:- σε όλες τις περιπτώσεις κατά τις οποίες απαιτείται αυτό λόγω των ιδιοτήτων των χώρων εργασίας, των θέσεων εργασίας, των χρησιμοποιούμενων εγκαταστάσεων ή ουσιών ή λόγω των κινδύνων που προέρχονται από τις δραστηριότητες και οφείλονται σε εκρηκτικές ατμόσφαιρες,- για εγκαταστάσεις σε χώρους όπου δεν υπάρχει κίνδυνος έκρηξης και είναι απαραίτητες ή συμβάλλουν στην ασφαλή λειτουργία τέτοιων εγκαταστάσεων που βρίσκονται εντός χώρων όπου υπάρχει κίνδυνος έκρηξης.1. Οργανωτικά μέτρα1.1. Ειδικευμένοι εργαζόμενοιΣε κάθε χώρο εργασίας πρέπει να υπάρχει διαθέσιμο επαρκές προσωπικό με την απαραίτητη ειδίκευση, πείρα και κατάρτιση για τα καθήκοντα που του έχουν ανατεθεί στον τομέα της προστασίας από εκρήξεις.1.2. Γραπτές οδηγίες, άδειες για εκτέλεση εργασίαςΣε περίπτωση που απατείται από το σχέδιο προστασίας από εκρήξεις, πρέπει:- να χορηγούνται για κάθε χώρο εργασίας, λαμβάνοντας υπόψη το μέγεθος της επιχείρησης και το είδος των δραστηριοτήτων, γραπτές οδηγίες σχετικά με τον τρόπο ενέργειας,- για επικίνδυνες εργασίες καθώς και για εργασίες οι οποίες γίνονται ταυτοχρόνως με άλλες και είναι δυνατόν να προκαλέσουν για το λόγο αυτό κίνδυνο, να προβλέπεται σύστημα άδειας για εκτέλεση εργασίας.Η άδεια για εκτέλεση εργασίας πρέπει να δίνεται πριν από την έναρξη των εργασιών από αρμόδιο άτομο.1.3. Τακτική εξέταση των μέτρων ασφάλειας και προστασίας της υγείαςΟ εργοδότης μεριμνά για την τακτική εξέταση των μέτρων εξασφάλισης της ασφάλειας και της προστασίας της υγείας των εργαζομένων έτσι ώστε να εξασφαλιστεί ότι τηρούνται οι απαιτήσεις της παρούσας οδηγίας.2. Εκτίμηση των κινδύνων έκρηξης2.1. Η εκτίμηση των επιπτώσεων των εκρήξεων πρέπει να βασίζεται:- στην πιθανότητα και στη διάρκεια της εμφάνισης εκρηκτικής ατμόσφαιρας,- στην πιθανότητα ύπαρξης και ενεργοποίησης των πηγών ανάφλεξης,- στο μέγεθος των αναμενόμενων συνεπειών.2.2. Η εκτίμηση της αναφλεξιμότητας εξαρτάται ιδιαιτέρως:- από τον πιθανό βαθμό διασποράς των εύφλεκτων ουσιών,- από την πιθανή συγκέντρωση των εύφλεκτων ουσιών στον αέρα εντός των ορίων έκρηξής τους.2.3. Οι κίνδυνοι έκρηξης πρέπει να αξιολογούνται συνολικά.Ιδιαίτερη σημασία έχουν:- οι εγκαταστάσεις,- τα χρησιμοποιούμενα υλικά,- οι διαδικασίες,- οι πιθανές αλληλεπιδράσεις μεταξύ τους καθώς και με το εργασιακό περιβάλλον.2.4. Οι χώροι της επιχείρησης οι οποίοι συνδέονται ή είναι δυνατόν να συνδεθούν μέσω ανοιγμάτων με χώρους στους οποίους μπορεί να δημιουργηθούν εκρηκτικές ατμόσφαιρες, πρέπει να λαμβάνονται υπόψη κατά την εκτίμηση των κινδύνων έκρηξης.3. Αρχές σχεδιασμού3.1. Κατά το σχεδιασμό νέων ή την τροποποίηση υπαρχόντων εγκαταστάσεων πρέπει να λαμβάνονται ιδιαιτέρως ως βάση:- οι κανονικές συνθήκες λειτουργίας συμπεριλαμβανομένων των εργασιών συντήρησης,- τα οικοδομικά δεδομένα,- η θέση σε λειτουργία και η διακοπή της λειτουργίας,- οι βλάβες και οι δυνάμενες να προβλεφθούν βλάβες,- η πρόβλεψη λανθασμένης χρήσης.Στην περίπτωση αυτή πρέπει να ελέγχεται εάν:- οι εύφλεκτες ουσίες είναι δυνατόν να αντικατασταθούν από ουσίες οι οποίες δεν είναι δυνατόν να δημιουργήσουν εκρηκτικά μείγματα,- οι όλων των ειδών εγκαταστάσεις που προσαρτώνται ή συνδέονται εντός χώρων στους οποίους ενδέχεται να δημιουργηθούν εκρηκτικές ατμόσφαιρες, είναι δυνατόν να αποφευχθούν.3.2. Εάν βάσει του σχεδίου προστασίας από εκρήξεις δεν αποκλείεται να εκτεθούν σε κίνδυνο οι εργαζόμενοι ή το εργασιακό περιβάλλον, πρέπει να αντιμετωπιστούν οι κίνδυνοι με κατάλληλα μέσα και συστήματα προστασίας.3.3. Εάν δεν είναι δυνατόν να εκτιμηθεί η πιθανότητα ανάφλεξης, η πηγή ανάφλεξης πρέπει να θεωρηθεί, κατά τον καθορισμό των προστατευτικών μέτρων, ότι είναι δυνατόν να αναφλεγεί οποιαδήποτε στιγμή.4. Μέτρα προστασίας από εκρήξεις4.1. Εάν η εκρηκτική ατμόσφαιρα περιέχει πολλών ειδών εύφλεκτα αέρια, ατμούς, συγκεντρώσεις σταγονιδίων ή κονιορτού, τα προστατευτικά μέτρα πρέπει να βασίζονται στους μεγαλύτερους δυνατούς πιθανούς κινδύνους.4.2. Κατά την αποφυγή κινδύνων ανάφλεξης σύμφωνα με το άρθρο 3, πρέπει να συνυπολογίζονται επίσης οι ηλεκτροστατικές εκφορτίσεις που προέρχονται από τους εργαζομένους ή το περιβάλλον εργασίας ως φορείς ή πηγές φορτίου.4.3. Πρέπει να λαμβάνονται κατάλληλα προληπτικά μέτρα για να αποτρέπεται η διάδοση της έκρηξης λόγω επικίνδυνων αλυσωτών αντιδράσεων.4.4. Ο εξοπλισμός εργασίας και οι μηχανισμοί σύνδεσής τους πρέπει να συναρμολογούνται κατά τρόπο που να μη δημιουργούν κίνδυνο έκρηξης. Επιτρέπεται να τίθενται σε λειτουργία μόνον εφόσον από το σχέδιο προστασίας από εκρήξεις προκύπτει ότι η λειτουργία τους δεν δημιουργεί κανέναν κίνδυνο έκρηξης. Τούτο ισχύει επίσης για μέσα εργασίας και μηχανισμούς σύνδεσής τους όταν δεν είναι συσκευές ή συστήματα προστασίας κατά την έννοια της οδηγίας 94/9/ΕΚ σχετικά με την προσέγγιση των νομοθεσιών των κρατών μελών για τις συσκευές και τα συστήματα προστασίας που προορίζονται για χρήση σε εκρηκτικές ατμόσφαιρες όταν δεν είναι δυνατόν να προέλθει από αυτά κίνδυνος ανάφλεξης παρά μόνο λόγω της τεχνικής σύνδεσής τους σε μια εγκατάσταση. Πρέπει να αποφεύγονται, με κατάλληλα προληπτικά μέτρα, τυχόν παρανοήσεις όσον αφορά τους μηχανισμούς σύνδεσης.4.5. Εάν υπάρχει το ενδεχόμενο να χρησιμοποιηθούν φορητές συσκευές οι οποίες, λόγω του είδους τους, χρησιμοποιούνται σε χώρους με διαφορετική πιθανότητα κινδύνου, πρέπει να εξασφαλίζεται, μέσω κατάλληλων οργανωτικών μέτρων, η ασφαλής λειτουργία, διαφορετικά πρέπει να επιλέγονται οι συσκευές που είναι κατάλληλες για περιπτώσεις χρησιμοποίησης που ενέχουν το μεγαλύτερο κίνδυνο.4.6. Πρέπει να εξασφαλίζεται ότι για τη διαπίστωση εκρηκτικής ατμόσφαιρας χρησιμοποιούνται μόνο εκείνες οι συσκευές μέτρησης οι οποίες ανταποκρίνονται στην ασφάλεια λειτουργίας και την ακρίβεια μέτρησης των πραγματικών συνθηκών χρησιμοποίησής τους.4.7. Όταν προσεγγίζονται οι συνθήκες έκρηξης, πρέπει να είναι δυνατόν να εκτελεστούν ασφαλώς τα απαραίτητα μέσα προστασίας από εκρήξεις και οι εργαζόμενοι πρέπει να ειδοποιηθούν στην περίπτωση αυτή με οπτικά ή/και ακουστικά μέσα και ενδεχομένως να απομακρυνθούν.4.8. Τα συστήματα προστασίας με λειτουργία μείωσης της πίεσης της έκρηξης πρέπει να εξουδετερώνουν την πίεση της έκρηξης και τις ενδεχομένως εκλυόμενες ουσίες κατά τρόπο ακίνδυνο.4.9. Τα εκλυόμενα αέρια που είναι δυνατόν να δημιουργήσουν κίνδυνο έκρηξης πρέπει να απομακρύνονται καταλλήλως.4.10. Οι αποθέσεις εύφλεκτης σκόνης εκτός των εγκαταστάσεων πρέπει να απομακρύνονται και να εξουδετερώνονται.4.11. Οι συσκευές και τα συστήματα προστασίας στα οποία η διακοπή παροχής ενέργειας μπορεί να προκαλέσει πρόσθετους κινδύνους, πρέπει να είναι δυνατόν να διατηρούνται σε ασφαλή κατάσταση λειτουργίας, ανεξάρτητα από την υπόλοιπη εγκατάσταση.4.12. Πρέπει να είναι δυνατή, με άμεση παρέμβαση, η υπό ασφαλείς συνθήκες διακοπή της λειτουργίας των συσκευών και των συστημάτων προστασίας που ενσωματώνονται σε αυτόματες διαδικασίες.Τέτοιου είδους επεμβάσεις πρέπει να γίνονται μόνο από ειδικευμένους εργαζόμενους.4.13. Κατά την ενεργοποίηση του συστήματος διακοπής λειτουργίας σε καταστάσεις εκτάκτου ανάγκης, η συσσωρευμένη ενέργεια πρέπει να διαχέεται ή να απομονώνεται με τον ταχύτερο και ασφαλέστερο δυνατό τρόπο, ώστε να μην αποτελεί πλέον πηγή κινδύνου.Τα ανωτέρω δεν ισχύουν για ηλεκτροχημικά συσσωρευμένη ενέργεια.4.14. Πριν από τη χρησιμοποίηση για πρώτη φορά χώρων εργασίας στους οποίους είναι δυνατόν να δημιουργηθούν εκρηκτικές ατμόσφαιρες, πρέπει να εξετασθεί η ασφάλεια από εκρήξεις όλης της εγκατάστασης.Πρέπει να τηρούνται οι απαιτούμενες προϋποθέσεις για τη διατήρηση της προστασίας από εκρήξεις.4.15. Η εκτέλεση των ελέγχων πρέπει να ανατίθεται σε άτομα τα οποία, λόγω της επαγγελματικής τους κατάρτισης, της επαγγελματικής τους πείρας και της επαγγελματικής δραστηριότητας που ασκούν, έχουν εκτενείς ειδικές γνώσεις στον τομέα της προστασίας από εκρήξεις.Τα άτομα αυτά πρέπει να είναι αναγνωρισμένα ή/και να έχουν οριστεί σε συμφωνία με τις εθνικές νομοθετικές διατάξεις ή/και πρακτικές για έναν ορισμένο τομέα ελέγχου.Β. ΚΡΙΤΗΡΙΑ ΓΙΑ ΤΗΝ ΕΠΙΛΟΓΗ ΕΞΟΠΛΙΣΜΟΥ ΕΡΓΑΣΙΑΣ ΚΑΙ ΥΛΙΚΟΥ ΕΓΚΑΤΑΣΤΑΣΗΣΕφόσον το σχέδιο προστασίας από εκρήξεις δεν προβλέπει βάσει αξιολόγησης των κινδύνων κάτι διαφορετικό, σε όλους τους χώρους στους οποίους είναι δυνατόν να εμφανιστούν εκρηκτικές ατμόσφαιρες πρέπει να χρησιμοποιείται εξοπλισμός εργασίας και υλικό εγκατάστασης σύμφωνα με τις κατηγορίες που προβλέπονται στην πρόταση οδηγίας του Συμβουλίου περί εναρμονίσεως των νομοθετικών διατάξεων των κρατών μελών όσον αφορά συσκευές και συστήματα προστασίας για κανονική χρησιμοποίηση σε χώρους όπου υπάρχει κίνδυνος έκρηξης.Ζώνη 0Στη ζώνη 0 πρέπει να χρησιμοποιούνται συσκευές της κατηγορίας 1 που προορίζονται για χρήση σε χώρους στους οποίους υπάρχουν εκρηκτικές ατμόσφαιρες οι οποίες αποτελούνται από μείγμα αέρα και αερίων, ατμούς ή νέφη.Ζώνη 1Στη ζώνη 1 πρέπει να χρησιμοποιούνται συσκευές της κατηγορίας 2 που προορίζονται για χρήσεις σε χώρους όπου θεωρείται ότι μπορούν με κάποια ευκαιρία να δημιουργηθούν εκρηκτικές ατμόσφαιρες από αέρια, ατμούς ή νέφη 7 ακόμη επιτρέπεται η χρησιμοποίηση συσκευών της ζώνης 0.Ζώνη 2Στη ζώνη 2 πρέπει να χρησιμοποιούνται συσκευές της κατηγορίας 3 που προορίζονται για τη χρησιμοποίηση σε χώρους όπου θεωρείται ότι μπορούν να δημιουργηθούν εκρηκτικές ατμόσφαιρες από αέρια, ατμούς ή νέφη, αλλά όταν δημιουργηθούν παρ' όλα αυτά, τότε κατά πάσα πιθανότητα μόνο σπάνια και για μικρό χρονικό διάστημα 7 ακόμη επιτρέπεται η χρησιμοποίηση συσκευών των ζωνών 0 ή 1.Ζώνη 20Στη ζώνη 20 πρέπει να χρησιμοποιούνται συσκευές της κατηγορίας 1 που προορίζονται για τη χρησιμοποίηση σε χώρους όπου υπάρχουν μονίμως ή για μεγάλο χρονικό διάστημα ή συχνά εκρηκτικές ατμόσφαιρες που αποτελούνται από μείγμα σκόνης/αέρα.Ζώνη 21Στη ζώνη 21 πρέπει να χρησιμοποιούνται συσκευές της κατηγορίας 2 που προορίζονται για τη χρησιμοποίηση σε χώρους όπου θεωρείται ότι μπορεί να δημιουργηθούν εκρηκτικές ατμόσφαιρες από μείγματα σκόνης/αέρα 7 ακόμη επιτρέπειται η χρησιμοποίηση συσκευών της ζώνης 20.Ζώνη 22Στη ζώνη 22 πρέπει να χρησιμοποιούνται συσκευές της κατηγορίας 3 που προορίζονται για τη χρησιμοποίηση σε χώρους όπου θεωρείται ότι μπορεί να δημιουργηθούν εκρηκτικές ατμόσφαιρες από στροβιλιζόμενη σκόνη, αλλά όταν αυτές δημιουργηθούν παρ' όλα αυτά, τότε κατά πάσα πιθανότητα μόνο σπάνια και για μικρό χρονικό διάστημα 7 ακόμη επιτρέπεται η χρησιμοποίηση συσκευών των ζωνών 20 ή 21.Συμφώνως προς την οδηγία 89/655/ΕΟΚ, ο εργοδότης πρέπει να εξασφαλίζει ότι ο χρησιμοποιούμενος εξοπλισμός εργασίας και το υλικό εγκατάστασης πρέπει να είναι κατάλληλα για τις πραγματικές συνθήκες λειτουργίας και χρησιμοποίησης. Τούτο ισχύει, εφόσον είναι απαραίτητο, και για τα ενδύματα εργασίας και τον ατομικό εξοπλισμό προστασίας.ΠΑΡΑΡΤΗΜΑ III Προειδοποιητικές πινακίδες για τη σήμανση χώρων, στους οποίους μπορεί να δημιουργηθούν εκρήξιμες ατμόσφαιρες, σύμφωνα με το άρθρο 5 παράγραφος 3.>ΑΝΑΦΟΡΑ ΣΕ ΦΗΛΜ>Χώρος στον οποίο μπορεί να δημιουργηθούν εκρηκτικές ατμόσφαιρες.- Εγγενή χαρακτηριστικά:- τριγωνικό σχήμα.- μαύρα εικονοσύμβολο σε κίτρινο φόντο, μαύρο περίγραμμα (το κίτρινο πρέπει να καλύπτει τουλάχιστον το 50 % της επιφάνειας της πινακίδας).ΠΑΡΑΡΤΗΜΑ IV ΚΡΙΤΗΡΙΑ ΠΡΟΣΑΝΑΤΟΛΙΣΜΟΥ ΓΙΑ ΤΗΝ ΕΚΤΕΛΕΣΗ ΕΡΓΑΣΙΩΝ Ως κανονική λειτουργία θεωρείται η κατάσταση κατά την οποία οι εγκαταστάσεις εκτελούν τις λειτουργίες που προβλέπονται από τις τεχνικές τους προδιαγραφές.Ζώνη 0Η παραμονή εργαζομένων και η εκτέλεση εργασιών δεν επιτρέπονται κατ' αρχήν.Οι πηγές ανάφλεξης που είναι δυνατόν να ενεργοποιηθούν κάτω από συνθήκες κανονικής λειτουργίας και ακόμη και σε σπάνια εμφανιζόμενες βλάβες πρέπει να αποφευχθούν.Ζώνη 1Η εκτέλεση εργασιών, κατά τις οποίες είναι δυνατόν να εμφανιστούν πηγές ανάφλεξης κάτω από συνθήκες κανονικής λειτουργίας, επιτρέπεται μόνο εφόσον εφαρμόζονται τα προστατευτικά μέτρα που προβλέπονται για τη ζώνη αυτή στο στάδιο προστασίας από εκρήξεις.Οι πηγές ανάφλεξης που είναι δυνατόν να εμφανιστούν κάτω από συνθήκες κανονικής λειτουργίας και σε περιπτώσεις προβλέψιμων βλαβών πρέπει να αποφευχθούν.Ζώνη 2Η εκτέλεση εργασιών κατά τις οποίες είναι δυνατόν να δημιουργηθούν πηγές ανάφλεξης κάτω από συνθήκες κανονικής λειτουργίας, επιτρέπεται μόνο εφόσον εφαρμόζονται τα προστατευτικά μέτρα τα οποία προβλέπονται για τη ζώνη αυτή στο σχέδιο προστασίας από εκρήξεις.Οι πηγές ανάφλεξης που είναι δυνατόν να ενεργοποιηθούν κάτω από συνθήκες κανονικής λειτουργίας πρέπει να αποφευχθούν.Ζώνη 20Η παραμονή εργαζομένων και η εκτέλεση εργασιών δεν επιτρέπονται κατ' αρχήν.Οι πηγές ανάφλεξης που είναι δυνατόν να ενεργοποιηθούν κάτω από συνθήκες κανονικής λειτουργίας και ακόμη και σε περιπτώσεις απάνια εμφανιζόμενων βλαβών πρέπει να αποφευχθούν.Ζώνη 21Η εκτέλεση εργασιών κατά τις οποίες πρέπει να συνυπολογίζεται ότι δημιουργούνται συνήθως πηγές ανάφλεξης, κάτω από κανονικές συνθήκες λειτουργίας, επιτρέπεται μόνο εφόσον εφαρμόζονται τα προστατευτικά μέτρα που προβλέπονται για τη ζώνη αυτή στο σχέδιο προστασίας από εκρήξεις.Οι πηγές ανάφλεξης που είναι δυνατόν να ενεργοποιηθούν κάτω από συνθήκες κανονικής λειτουργίας και σε περιπτώσεις προβλέψιμων βλαβών πρέπει να αποφευχθούν.Ζώνη 22Η εκτέλεση εργασιών κατά τις οποίες είναι δυνατόν, κάτω από κανονικές συνθήκες λειτουργίας, να εμφανιστούν πηγές ανάφλεξης, επιτρέπεται μόνο εφόσον έχουν ληφθεί τα προστατευτικά μέτρα που προβλέπονται για τη ζώνη αυτή στο σχέδιο προστασίας από εκρήξεις.Οι πηγές ανάφλεξης που είναι δυνατόν να ενεργοποιηθούν κάτω από συνθήκες κανονικής λειτουργίας πρέπει να αποφευχθούν.ΠΑΡΑΡΤΗΜΑ V ΕΝΔΕΙΚΤΙΚΟΣ ΚΑΤΑΛΟΓΟΣ ΘΕΜΑΤΩΝ ΓΙΑ ΤΗΝ ΤΗΡΗΣΗ ΤΩΝ ΕΛΑΧΙΣΤΩΝ ΠΡΟΔΙΑΓΡΑΦΩΝ ΤΗΣ ΠΑΡΟΥΣΑΣ ΟΔΗΓΙΑΣ ΠΟΥ ΠΕΡΙΕΧΟΝΤΑΙ ΣΤΟ ΕΓΧΕΙΡΙΔΙΟ ΣΥΜΦΩΝΑ ΜΕ ΤΟ ΑΡΘΡΟ 10 - Μορφή και περιεχόμενο του σχεδίου προστασίας από εκρήξεις (βλ. άρθρο 4.3)- Οργανωτικά μέτρα (βλ. παράρτημα II σημείο 1)- Εκτίμηση των κινδύνων έκρηξης (βλ. παράρτημα II σημείο 2)- Αρχές σχεδιασμού (βλ. παράρτημα II σημείο 3)- Μέτρα για την προστασία από εκρήξεις (βλ. παράρτημα II σημείο 4)- Οδηγίες για την υποδιαίρεση των χώρων στους οποίους υπάρχει κίνδυνος έκρηξης, σε ζώνες [βλ. παράρτημα 1 σημείο 3]- Πληροφορίες για τα εφαρμοστέα πρότυπα όσον αφορά τη φύση του εξοπλισμού εργασίας.